Sónar+D tornarà a reunir els grans referents mundials de les tecnologies creatives.
Serà del 13 al 16 de juny a Fira Barcelona
La sisena edició del Sónar+D tindrà lloc del 13 al 16 de juny a la Fira de Montjuïc.
Aquest congrés internacional es desenvolupa en paral·lel al festival musical i explora com la creativitat modifica el nostre present i imagina nous futurs, a més a més de reunir a Barcelona destacats artistes, tecnòlegs creatius, músics, cineastes, dissenyadors, pensadors, científics, emprenedors, makers i hackers.
El programa d'activitats d'enguany s'estructura en cinc blocs temàtics interconnectats:
El futur de l'exploració espacial.
Agafant com a inspiració el projecte Sónar Calling GJ273b, la primera sèrie de transmissions de ràdio de la història que Sónar està enviant a un exoplaneta potencialment habitable, Sonar+D ha convidat enguany a organitzacions líders de la investigació espacial com la NASA, el MIT Media Lab o The Long Now Foundation.
Expandir horitzons creatius mitjançant la col·laboració; conèixer les infraestructures de la música digital i aplicar la tecnologia blockchain més enllà de la retribució econòmica, explorar maneres de crear, col·laborar i conèixer de prop com les empreses de distribució digital apropen d'una manera cada cop més personalitzada nova música als públics.
El futur de les experiències audiovisuals.
Un any més Sonar+D explora les noves capes de la realitat, des de la Realitat Virtual a la Realitat Augmentada i la narrativa audiovisual immersiva.
Es mirarà cap a on pot anar el web en el futur proper sense perdre de vista l'experiència d'aquests 25 anys connectats.
Anirà a càrrec del pioner digital Ian Rogers, l'artista, investigador i especialista en blockchain Mat Dryhurst, l'organització infoactivista Tactical Tech i la directora de l'organització internacional Mozilla, la Mitchel Baker.
El futur del coneixement està sorgint en la creuada entre intel·ligència artificial, intel·ligència col·lectiva i intel·ligència humana.
Entre els convidats d'aquesta sisena edició també destaquen en Ryuichi Sakamoto i l'Alva Noto, reconeguts músics d'avantguarda que protagonitzaran una conversa a l'Stage+D on explicaran els detalls del seu treball; Nelly Ben Hayoun, directora i dissenyadora d'experiències que ha col·laborat amb Sigur Rós o The Prodigy, a més de muntar l' International Space Orchestra (ISO), la primera orquestra de científics de la NASA; o en Zach Lieberman, uns dels creadors digitals més sorprenents del moment, el qual presentarà un nou codi visual de reconeixement facial i gràfics generatius.
Artistes, tecnòlegs, empreses i institucions catalanes dedicades a les tecnologies seran també àmpliament representades en les conferències i en l'àrea MarketLab del Sónar+D 2018: des d'incubadores de videojocs com GameBCN, fins a representats d'institucions tecnològiques punteres com el Barcelona Supercomputing Center o l' Institut d'Arquitectura Avançada de Catalunya, passant per veus pròpies tan reputades com la del director de cinema Iñaki Lacuesta, la investigadora i artista Joana Moll o el dj i productor Marc Marzenit.
També tornarà l'Startup Garden de Sonar+D, un espai de promoció i exposició per a empreses que reuneix a actors nacionals i internacionals de l'ecosistema de les indústries relacionades amb la tecnologia aplicada a la creativitat: inversors, creadors, desenvolupadors i empresaris.
Sónar+D 2018 compta amb el suport de l' ICEC, l' Ajuntament de Barcelona i l' Institut Nacional de las Artes Escénicas y de la Música (INAEM).